Black Jack Using Scrum – Winner Winner Chicken Dinner - CodeProject 10,721,458 members (82,626 online) CodeProject::Workspaces
Last Visit: 31-Dec-99 18:00 Last Update: 9-Jul-14 18:32Refresh1 Hallowee n581 Teenage Longsleeve Shirt | Spreadshirt
Halloween pumpkin horror
Halloween horror skull skull candlestick
Halloween Monster Zombie Pumpkins Trick or Treat JY LEES NOU 5 maniere hoe diere nes ons dink
Gedink die mens is so uniek? Hierdie diere is nés ons!
1. Rotte lag as hulle gekielie word
Hulle hou nie net daarvan nie. Hulle (ultrasoniese) piepgeluide as dit gebeur, is soos gilletjies van plesier en hulle kom selfs terug vir nog! Dit lyk dus asof hulle dit, soos ons, dalk geniet, volgens ’n studie in die tydskrif Science. Selfs meer boeiend is dat hulle in die bui daarvoor moet wees. Die navorsers het gevind angstige rotte giggel nie en geniet dit glad nie.
2. Vlermuise word deur reuk geprikkel
Geen twyfel dat dit by mense die geval is nie. Kyk na die parfuum-nywerheid se reusagtige winste. Studies suggereer selfs die regte reuk kan ons op iemand verlief laat raak. In ’n studie moes vroue aan mans se vuil T-hemde ruik en die reuk takseer. ’n Vrou sou ’n spesifieke man s’n as meer aangenaam ervaar as hulle geneties baie verskil. Een teorie is dat ons só ons nageslag teen soveel moontlik siektes beskerm.
Die vroulike sak-gevleuelde vlermuis <sac-winged bat> word óók deur die reuk van die “regte” maat geprikkel, volgens ’n studie.
Dié vroulike vlermuis is baie groter as die mannetjie en sy kies met wie sy wil paar. Die mannetjies baai hulself in hul eie spesiale eau-de-cologne, ’n mengsel van urien, spoeg en penis-afskeiding. Soos mense, word die vroulike vlermuise aangetrek deur die gene wat meeste van hul eie verskil.
3. Perde soek hulp
Ja, hulle gebruik “visuele en taktiele” tekens om mense se aandag te trek en hulp te vra, volgens ’n studie. Die navorsers het die kognitiewe vermoëns van perde ondersoek deur ’n emmer met kos op plekke te sit waar net mense kan bykom. As die perd besef die kos is buite sy bereik, het hy knaend naby die opsigter gebly en na hom gekyk, aan hom geraak en gestamp. Help bietjie hierso, man! Wat meer is, die perde het geweet of die opsigters gesien het waar die kos weggesteek word, of nie. En hul gedrag daarby aangepas. As die opsigter nie geweet het waar die kos is nie, het hulle meer tekens gegee, volgens die navorsers.
4. Die huis ’n lekker plek vir jong walvishaaie
Jong mannetjie walvishaaie is verknog aan die huis! ’n Uitgebreide, dekade lange foto-identifikasie-studie met meer as 1 000 walvishaaie , het getoon die tieners waag dit nie graag te vêr van die huis af nie. Die meeste van die foto’s wys die jongelinge het nie oor oseane heen migreer soos aanvanklik geglo is nie, maar in hul eie streek gebly. Baie van hulle het ook herhaaldelik teruggekeer na Ningaloo-rif, in Australië se noordweste, hul tuiste-voedingsgebied. Sommige het tot 19 jaar lank daar rondgehang. Volgens die navorsers word daar selde volwasse walvishaaie gesien. Walvishaaie plant nie voort totdat hulle sowat 8 m lank is nie en dit kan tot 30 jaar lank neem.
5. Honde wéét wat jy gedoen het
Al daardie dinge wat jy voor jou hond doen. En dink hy gaan vergeet? Toe nie. Navorsers het bewyse gevind dat honde, soos ons, ’n ontwikkelde “episodiese” geheue het. Hulle kan jou komplekse aksies onthou selfs as hulle nie verwag dat hul geheue getoets, of hulle beloon gaan word nie. Die navorsers het die “doen soos ek doen”-metode gebruik: Honde is afgerig om mense se aksies na te maak, soos om te gaan lê. ’n Afrigter het iets gedoen en dan die hond opdrag gegee: “Doen dit!” Die afrigter het daarna met ’n nuwe rondte afrigting begin. Die honde is geleer om te gaan lê nadat hulle gesien het die afrigter doen heeltemal iets anders. (Nie die “doen soos ek”-metode nie.) Ná die honde via die metode geleer is om te gaan lê, het die navorsers geroep: “Doen dit!” En die honde het bly lê, selfs al het hulle nie enige rede gehad om te dink hulle moet onthou nie. Hulle geheue vervaag oortyd, nes joune ook maar.
Bykomende bron: Psychology Today